Public procurement notice: Prior Information Notice Without Call For Competition
Published: 2024-02-26
Buyer: Väylävirasto
Country: FI
Region: FI1B1
Contract type: Services
CPV classification: 71313000: Environmental engineering consultancy services
Submission deadline: 2024-03-31

Technical requirements: MARKKINAVUOROPUHELU

Markkinavuoropuhelun kohteena on valmistelussa oleva Hailuodon kiinteän yhteyden luonto- ja ympäristövaikutusten seurantaohjelmaan 2019–2029 liittyvien seurantojen ja ympäristöasiantuntijapalveluiden hankinta.

KUVAUS NYKYTILASTA JA TAUSTAA

Hailuoto on Perämeren suurin saari. Hailuotoon rakennetaan nykyisen lauttayhteyden korvaava kiinteä maantieyhteys Oulun Riutunkarin ja Hailuodon Huikun välille vuosina 2024–2026. Kiinteä yhteys tulee korvaamaan nykyisen lauttayhteyden. Kiinteän yhteyden pituus on noin 8,4 km, joka sisältää pengertieosuuden ja Huikun ja Riutun pitkät sillat. 
Hailuodon kiinteä yhteys -allianssihanke on saanut vesiluvan tammikuussa 2024. Vesilupaan liittyvä luontovaikutuseten seurantasuunnitelma on laadittu tilaajan toimesta ja seuraavaksi on tarkoitus kilpailuttaa ympäristöseurantojen asiantuntijapalvelut rakennusajalle 2024–2026 sekä optiona vuosille 2027–2029. Seurantoihin sisältyy mm. kalatalousseurantoja, pohjaeläinseurantoja, rantaeroosin ja kasviyhteisöjen rakenteellisten ominaisuuksien seurantaa, pesimälinnustoseurantaa  sekä lajikohtaisia seurantoja meriuposkuoriaisen, perämerenhitukoin, upossarpion, nelilehtivesikuusen, naurulokin ja kalatiiran osalta. 

TAVOITE

Markkinavuoropuhelun tavoitteena on saada Väylävirastolle parempi ymmärrys ympäristöseurantojen asiantuntijapalveluiden hankinnan tehokkaasta ja tarkoituksenmukaisesta toteuttamisesta sekä saada potentiaalisilta tarjoajilta kommentteja kilpailutuksen tarjouspyynnön tai tarjouspyyntöjen periaatteisiin ja aineistojen luonnoksiin. Tavoitteena on, että sopimus tai sopimukset astuvat voimaan alkukesästä 2024. 
Hankinnan tavoitteena on saada osaava ympäristöseurantojen asiantuntijapalveluiden sopimuskumppani tai -kumppanit, joilla taataan ympäristöseurantojen toteutus sekä raportointi allianssin ohjausryhmälle.


ILMOITUKSEN LISÄTIEDOT

Tämä ilmoitus on kutsu markkinavuoropuheluun, jonka kautta hankinnasta kiinnostuneilla toimittajilla on mahdollisuus käydä hankintaa koskevaa vuoropuhelua Väyläviraston kanssa. Kyseessä ei ole ennakkoilmoitus, hankintailmoitus eikä tarjouspyyntö. Tällä ilmoituksella ei lyhennetä myöhemmin mahdollisesti käynnistettävän hankintamenettelyn määräaikoja, eikä osallistuminen markkinavuoropuheluun ole edellytys hankintaan osallistumiselle. Markkinavuoropuhelu ei sido Väylävirastoa toteuttamaan hankintaa, ei sido toimittajaa mahdolliseen tarjouskilpailuun osallistumiseen eikä osallistumisesta makseta korvauksia.
 
Vuoropuhelun tarkoituksena on käydä yleisellä tasolla vuoropuhelua hankinnan kohteesta ja sen määrittämisestä. 
Vuoropuhelu järjestetään tarjouspyyntöaineiston ympäristöseurantojen hankintojen jaotteluun, ympäristöseurantojen teknisiin toteutuksiin sekä raportointiin ja tilaajan hankinnan kohteeseen liittyviin kysymyksiin vastaamisen kautta. Markkinavuoropuhelu järjestetään Teams-kokouksena.
Ajankohta markkinavuoropuhelun järjestämiselle on torstaina 14.3.2024 tai perjantaina 15.3.2024.  Tarkempi ajankohta sovitaan toimittajan kanssa 11.3.2024. 

Ilmoittautumisohje: Toimittajan tulee ilmoittaa kiinnostuksensa osallistua markkinavuoropuheluun 7.3.2024 klo 12.00 mennessä lähettämällä osoitteisiin terhi.honkarinta@vayla.fi, jukka.pakkila@vayla.fi sekä tuomo.takkinen@boostbrothers.fi viesti otsikolla: "Hailuodon kiinteä yhteys, luonto- ja ympäristöseurannat - markkinavuoropuhelu". 

Toimittajaa pyydetään ilmoittamaan viestissä seuraavat tiedot:
- toimittajan yhteyshenkilön sähköpostiosoite sekä puhelinnumero.

Tilaaja varaa oikeuden kutsua toimittajia myös kahdenkeskisiin neuvotteluihin tai jatkaa vuoropuhelua muulla erikseen ilmoitettavalla tavalla, josta ilmoitetaan tarvittaessa myöhemmin.

Tässä ennakkotietoilmoituksessa esitetyt kuvaukset ja vuoropuhelussa läpikäytävät luonnosmateriaalit ovat alustavia ja suuntaa antavia hankinnan ennakkotietoja, joihin voi tulla vielä muutoksia.
Hailuodon Huikun ja Oulunsalon Riutunkarin välille rakennettavan kiinteän yhteyden hankealue, hankkeen vesilupaan sisältyvän seurantaohjelman laajuudessa.